ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
28 ธ.ค. 2559

สรุปภาวะตลาดภาคเช้า : แกว่งแคบในแดนบวก – SET เคลื่อนไหวคล้ายเมื่อวาน โดยแกว่งแคบ แต่ส่วนใหญ่อยู่ในแดนบวกได้ ในช่วงซึ่งมูลค่าการซื้อขายเบาบางต่อ และการเคลื่อนไหวที่โดดเด่นยังอยู่ในกลุ่มหุ้นขนาดกลางและเล็ก ทั้งนี้ SET ปิดที่ระดับ 1521.32 จุด +4.24 จุด หรือ +0.28% ด้วยมูลค่าซื้อขายเพิ่มขึ้นเล็กน้อยมาที่ระดับ 1.4 หมื่นลบ. กลุ่มหลักปิดบวกเล็กน้อย โดยพลังงาน แบงก์ และ ICT ปิด +0.4, +0.1% และ +0.2% ตามลำดับ ด้านตลาดภูมิภาคส่วนใหญ่บวกลบคละเคล้า แต่ที่น่าสังเกต คือ ตลาดอินโดฯ และฟิลิปปินส์ เพื่อนร่วมกลุ่ม TIP ของเรา ปรับขึ้นโดดเด่นเกือบ 2%
กลยุทธ์ที่แนะนำ : ช่วงบ่าย: แม้อาจจะมีการย่อลงสลับบ้าง เนื่องจากขึ้นมาเคลื่อนไหวที่แนวต้าน 1520 จุด อย่างไรก็ตาม มองแนวรับระยะสั้นอยู่ที่ 1515 จุด หากไม่ต่ำกว่า จะปรับขึ้นได้ต่อเนื่อง เพื่อไปหาแนวต้านถัดไปบริเวณ 1530 จุด ซึ่งเรามองเป็นเป้าหมายเบื้องต้น สำหรับการฟื้นตัวมาตั้งแต่ 1500 จุด กลยุทธ์ ซื้อและถือ เพื่อไปรอแบ่งขายอีกครั้งบริเวณ 1530 จุด ทั้งนี้ หุ้นแนะนำตามสัญญาณเทคนิค ได้แก่ ABICO (รับ 13.70 ต้าน 15.00 Cut 13.20)